મને જે ટિકિટ મળી છે, એમાં લખ્યુ છે કે એક ચોક્કસ સુવિધા ચાલતી નથી. મારે એ ચેક કરી એનાલાયજ (વિશ્લેષણ) કરવાનું છે, અને ઉકેલ મેળવવા પ્રયત્ન કરવો! વારુ, આનો મતલબ કે મારે એનો ઉકેલ મેળવવાનો છે અને આ માટે મને ૪ કલાક લાગશે, એવો અંદાજ પણ મુકેલ છે! હું એનાલિસિસ ચાલુ કરુ છું. અને મને એક વિઘ્નકારી કોડની લાઈન (line of code) મળી આવી, જેની મને શોધ હતી. આ લાયન છે, dir.mkdir(); આ જાવા કોડ (code) છે. જે કોમ્પ્યુટરમાં નવી ડિરેક્ટરી બનાવવાનું કામ કરે છે, પણ એના માટે પિત્રુ ડિરેક્ટરીઓ હાજર હોવી જરુરી છે. e.g. C:\Huskey\0\ ડિરેક્ટરી બનાવવા માટે, Huskey ડિરેક્ટરી હોવી આવશ્યક છે, નહીં તો આ ફંકશન "૦" નામની ડિરેક્ટરી નહીં બનાવે. મેં ઇન્ટરનેટના ઉપયોગથી શોધી કાઢ્યુ કે Huskey અને ૦ બન્ને ડિરેક્ટરીઓ બનાવવી હોય તો એક બીજુ ફંકશન છે mkdirs(). એટલે મેં dir.mkdir() ને બદલીને dir.mkdirs() કરી દીધુ, અને પેલી બગ ગાયબ ! મારૂ કામ પત્યુ. મને પાક્કો દોઢ કલાક થયો આ એક "s" શોધીને ઉમેરતા! SVN પર મારા change મુકી દીધા ને આ લખવા બેઠો !!